Поза "гледащо надолу куче" - Adho Mukha Svanasana - The Yoga District
Поза „гледащо надолу куче“ –…
Тази седмица решихме да ви представим още една от най-популярните пози в йога – Adho Mukha Svanasana или както в България най-често се нарича гледащо надолу куче или планина. Това отново е една от асаните, които може да видите във почти всеки вид йога, като основна поза за преход между различните асани.
А ето и някои от ползите от изпълнението на планина:
Застанете на длани и колене. Коленете са точно под тазобедрените стави, бедрата са перпендикулярни на пода, дланите са под раменете. Дланите са плътно в земята, като разтваряме пръстите на ръцете и средните пръсти сочат напред. Поставяме пръстите на краката в земята, натискаме на дланите, издишаме и повдигаме коленете от земята. Стягаме корема и насочваме опашната кост към петите. Стремим се петите да насочим и при възможност да поставим в земята. Ако това е трудно петите са повдигнати, но бутат към земята, а ако е трудно да държим краката изпънати, може леко да свием колене. Раменете са разтворени, далече от ушите, дланите са на ширината на раменете, а стъпалата са на ширината на таза. Тялото прилича на обърнато V.
Тази асана освен като част от слънчевите поздрави, може да се изпълнява и самостоятелно. Препоръчваме ви да задържите в позата между 1-3 минути без да задържате дъха. За да излезем от планина, сгъваме коленете и заставаме на длани и колене. Добре е да преминем към детска поза за няколко вдишвания и издишвания.
Вариации на гледащо надолу куче:
Представяме ви и няколко вариации на позата, с които може да се предизвикате и да задълбочите преживяването
Куче на три крака (Eka pada urdho mukha svanasana)
Освен предизвикателство, тази разновидност е много подходяща за поддържане баланса при асиметрия на тялото. При тази асана единият крак е във въздуха, но за тялото важат всичките неща, които и при гледащо надолу куче – раменете са отворени, не разтваряме таза, пръстите на издигнатия крака сочат към земята.
Изпълнение: От планина с вдишване издигаме десния крак. Стремим се да издигнем крака максимално, докато държим таза в една равнина и не разтваряме тазобедрената става. Петата на крака в земята е насочена към земята. Задържаме за 5-6 вдишвания и издишвания, след което сменяме краката .
Усукано куче
Тази вариация дава още по-дълбоко разтягане и усукване, подобрява баланса и ориентацията. Полезна е и за храносмилането. Усукването спомга за масажиране на вътрешните органи, което води до освобождаване на токсините от тялото.
Изпълнение: След като заемете позата планина, с вдишване издигате дясната ръка от земята протягате я към левия крак и захващате повъзможност глезена от външната страна. Ако не стигате глезена може да захванете по-нагоре. Погледнете през лявото рамо. Добре е да се задържи за 5-10 вдишвания и издишвания. След което сменята ръцете, като може да починете между смените.
Category: йога пози декември 12, 2016 Leave a comment
PreviousPrevious post:От намерение към проявление – 5-те тайни на материализиранетоNextNext post:Още класическа йога с Ангела